ΚΑΝΟΝΙΣΜΟΣ (ΕΚ) αριθ. 1563/96 ΤΗΣ ΕΠΙΤΡΟΠΗΣ της 30ής Ιουλίου 1996 σχετικά με τον καθορισμό των ποσοτήτων εισαγωγής μπανανών για τον εφοδιασμό της Κοινότητας, κατά το τέταρτο τρίμηνο του έτους 1996

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, περί κοινής οργανώσεως αγοράς στον τομέα των μπανανών (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,

Εκτιμώντας:

ότι ο κανονισμός (ΕΟΚ) αριθ. 1442/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1409/96 (4), προβλέπει, στο άρθρο 9 παράγραφος 1, τον καθορισμό των ενδεικτικών ποσοτήτων που εκφράζονται ενδεχομένως σε ποσοστά των ποσοστώσεων που χορηγούνται στις διάφορες χώρες ή ομάδες χωρών που αναφέρονται στο παράρτημα Ι του κανονισμού (ΕΚ) αριθ. 478/95 της Επιτροπής (5), όπως τροποποιήθηκε από τον κανονισμό (ΕΚ) αριθ. 702/95 (6), ή των διαθέσιμων ποσοτήτων ανάλογα με τα στοιχεία και τις προβλέψεις σχετικά με την κοινοτική αγορά, με σκοπό την έκδοση πιστοποιητικών εισαγωγής για κάθε τρίμηνο 7

ότι πρέπει να καθοριστούν, για το τέταρτο τρίμηνο του 1996, οι διαθέσιμες ποσότητες εισαγωγής των χωρών ή των ομάδων χωρών που αναφέρονται στο παράρτημα Ι του κανονισμού (ΕΚ) αριθ. 478/95, λαμβάνοντας υπόψη, αφενός, τα πιστοποιητικά εισαγωγής που έχουν εκδοθεί κατά τη διάρκεια των τριών πρώτων τριμήνων και, αφετέρου, το ύψος της δασμολογικής ποσόστωσης που προβλέπεται στο άρθρο 18 του κανονισμού (ΕΟΚ) αριθ. 404/93, επαυξημένο από τον κανονισμό (ΕΚ) αριθ. 1559/96 της Επιτροπής (7) 7

ότι, για τους ίδιους λόγους, πρέπει να καθοριστούν οι ενδεικτικές ποσότητες που προβλέπονται στο άρθρο 14 παράγραφος 1 του κανονισμού (ΕΟΚ) αριθ. 1442/93 για την έκδοση πιστοποιητικών εισαγωγής παραδοσιακών μπανανών προέλευσης χωρών Αφρικής, Καραϊβικής και Ειρηνικού (ΑΚΕ) 7

ότι οι διατάξεις του παρόντος κανονισμού πρέπει να αρχίσουν να ισχύουν αμέσως για να καταστεί δυνατή η υποβολή των αιτήσεων πιστοποιητικών για το τέταρτο τρίμηνο του έτους 1996 7

ότι, τα αντίστοιχα μερίδια της Κολομβίας και της Νικαράγουας τροποποιήθηκαν με τον κανονισμό (ΕΚ) αριθ. 1560/96 της Επιτροπής (8) 7

ότι η επιτροπή διαχείρισης μπανανών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για το τέταρτο τρίμηνο του έτους 1996, καθορίζονται στο παράρτημα Ι οι διαθέσιμες ποσότητες εισαγωγής στο πλαίσιο του καθεστώτος δασμολογικής ποσόστωσης για την εισαγωγή μπανανών προέλευσης χωρών ή ομάδων χωρών που αναφέρονται στο παράρτημα Ι του κανονισμού (ΕΚ) αριθ. 478/95.

2. Για το τέταρτο τρίμηνο του έτους 1996 και για κάθε επιχειρηματία, η αίτηση πιστοποιητικού εισαγωγής δεν μπορεί να αφορά ποσότητα μεγαλύτερη από τη διαφορά μεταξύ της ποσότητας που χορηγείται στον επιχειρηματία κατ' εφαρμογή του άρθρου 4 παράγραφος 4 και του άρθρου 6 του κανονισμού (ΕΟΚ) αριθ. 1442/93, και του αθροίσματος των σχετικών ποσοτήτων των πιστοποιητικών εισαγωγής που έχουν εκδοθεί για τα τρία πρώτα τρίμηνα. Η αίτηση πιστοποιητικού εισαγωγής συνοδεύεται από αντίγραφο του ή των πιστοποιητικών εισαγωγής που έχουν χορηγηθεί στον επιχειρηματία για τα προηγούμενα τρίμηνα.

Άρθρο 2

Κατ' εφαρμογή του άρθρου 14 παράγραφος 1 του κανονισμού (ΕΟΚ) αριθ. 1442/93, καθορίζονται στο παράρτημα ΙΙ, οι διαθέσιμες ποσότητες για την εισαγωγή παραδοσιακών μπανανών προέλευσης χωρών ΑΚΕ, για το τέταρτο τρίμηνο του 1996.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 47 της 25. 2. 1993, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 142 της 12. 6. 1993, σ. 6.

(4) ΕΕ αριθ. L 181 της 20. 7. 1996, σ. 13.

(5) ΕΕ αριθ. L 49 της 4. 3. 1995, σ. 13.

(6) ΕΕ αριθ. L 71 της 31. 3. 1995, σ. 84.

(7) Βλέπε σελίδα 12 της παρούσας Επίσημης Εφημερίδας.

(8) Βλέπε σελίδα 13 της παρούσας Επίσημης Εφημερίδας.

ΠΑΡΑΡΤΗΜΑ Ι

Ποσότητες διαθέσιμων μπανανών ανά χώρες ή ομάδες χωρών που αναφέρονται στο παράρτημα Ι του κανονισμού (ΕΚ) αριθ. 478/95 για το τέταρτο τρίμηνο του έτους 1996

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Ποσότητες παραδοσιακών μπανανών ΑΚΕ που είναι διαθέσιμες για την εισαγωγή κατά το τέταρτο τρίμηνο του έτους 1996

>ΘΕΣΗ ΠΗΝΑΚΑ>